Meie meeskonnaga liitus Maria Helen Känd!23. märts 2018, Kärt Kaasik
Maria Helen on õppinud Viini Ülikoolis teatri-, filmi-, ja meediateadust ning saanud bakalaureusekraadi Tallinna Ülikoolis interdistsiplinaarsete humanitaarteaduste erialal, fookusega kirjandusteadusel ja filosoofial.
Varasemalt on Maria olnud vabatahtlik vabaühenduste juures, tegutsenud kultuuriajakirjanikuna ning töötanud kommunikatsioonialal. Viimane kogemus pärineb Eesti Euroopa Liidu nõukogu eesistumise kommunikatsioonitiimist, kus Maria koordineeris fotograafide tööd, videote tootmist ning vastutas EL-i alase teavitusega seotud projektide eest.
Maria liitub enda sõnul Heateoga, sest tundlik sotsiaalne närv ei lase enam oodata. Ühiskond, nagu kett, on täpselt nii tugev kui on tema kõige nõrgem lüli. Eesti on liikunud ellujäämise faasist kasvuaega, kus iga ühiskondlik kiratsemine paistab välja just nagu väikseks jäänud riideese kasvava lapse seljas. Praegune piisavalt hea elujärg suuremates linnades ei luba loorberitel puhata. Huvi inimeste vastu on alati sundinud endalt küsima, mis toimub minu vaateväljast eemal. Heategu on suurepärane koht õppida probleemide kohta ja olla lahenduste leidmise juures.
Vabal ajal kogub Maria energiat kultuuriväljalt, muusikast ja loodusest ning otsib elamusi reisides ja spordis.
Maria tegemistest kuulete kindlasti veel! Temaga saab ühendust firstname.lastname@example.org.
Valminud on uus tööriist haridusjuhtide arengu toetamiseks
25. mai 2023
Täna, 25. mail andsid Eesti Koolijuhtide Ühendus ja Heateo Haridusfond haridus- ja teadusministeeriumile üle uue haridusjuhtide kompetentsi- ja karjäärimudeli, mis on abiks nii haridusjuhtide värbamisel, nende arendamisel kui ka edasisel karjääri planeerimisel.
Tule Heateo kogukonnaüritusele 16. mail!
05. mai 2023
Heateo Sihtasutus alustab sel kevadel uut üritustesarja, mille raames kohtuvad huvilised, vabatahtlikud ning vabaühendused. Sarja "Heateo jutud" raames räägime sellest, mida tähendab töö kolmandas sektoris, vabatahtlikuks olemine ning millised on võimalused mõjusaks panustamiseks.
Värske käsiraamat on abiks parimate koolijuhtide leidmisel ja värbamisel
05. mai 2023
Heateo Haridusfondi toel valmis aprillis koolipidajatele mõeldud käsiraamat haridusjuhi värbamise ja valiku tulemuslikuks korraldamiseks. Haridusfondi jaoks on koolijuhtimise kvaliteet üks kolmest fookusteemast ja tee selleni algab kvaliteetsest värbamisest. Meie jaoks on oluline, et koolijuhtide värbamine oleks professionaalne ja saaksime Eesti koolidesse võimalikult tugeva juhiprofiiliga inimesed.